Den Vest-Sjællandske Avis, 1819-10-26
Nyeste Post-Efterretninger. Prinds Regenten af England holdt den 11te October et Cabinetsraad i Carttonhuse, hvorved flere af Ministrene vare nærværende, og som især gik ud paa Parlamentets Sammenkaldelse; en Proklama tion desangaaende er allerede indrykket i Hoftiden, den, som forordner, at Parlamentet skal forsamles den 23de November for at forhandle forskiellige paatrængende og vigtige Anliggender. – Coureren antager at disse bestaae i, at undertrykke Reformatorernes oprøriske Bestræbelser, men Morgen Krøniken siger, at den Efterretning, at Adelen, Gon try og Freholders have i mange af de folkerigeste Grevskaber underskrevet Begiæringer og at maatte holde offentlige Forsamlinger i Anledning af de overordentlige Begivenheder i Manchester, har bevæget Ministrene til dette Skridt. En Coureer skal være sendt til Hr. Canning i Jtalien for at beskynde hans Tilbagereise til England. – Stats-Jndtægterne have i det sidste Qvartal bragt en Million og 151556 Pd. St. mindre ind end i samme Qvartal i forrige Aar, imidlertid have dog Statsindkomsterne været betydelig større i det sidste Aar end de vare i 1817. Statspapirerne stige og falde og en stor Uvished finder Sted i Meningerne om Tilstanden af de offentlige Anliggender. Hvorledes enkelte Englændere tænke og yttre sig kan erfares af den Tale General Wilson holdt i Folkeforsamlingen i South mark. Jeg haaber sagde han, at den engelske Adel vil komme og forsvare sine Landsmænds Rettigheder; jeg taler om den Adel, som aldrig stod de Engelske Ministre bie i at udføre den Politik, hvorved det Engelske Navn er bleven en Gienstand for heele Europas Forbandelse; vi ere bragte til en Tilstand, som giør os til den ulykkeligste og meest nedværdede Nation i Europa. Lader os vende vore Blikke rundt omkring os, og sammenligne hvad England nu er, mod hvad det engang var, betragterfor, Folket om det, jeg vil ikke tale om Beqvemmeligheder, men om det blot har det Nødtørftigste Seer nu hen til andre Stater, hiint Nordamerika, hvor alle Forholdsregler synes at være beregnede saavel paa dets egne Borgeres Vel, som paa Udvidelsen af alle Nationers Friehed; hiint Frankerig, (Taleren var just nyelig kommen tilbage fra Frankerig) som for kort Tid siden havde at kjæmpe med en vilkaarlig Regiering, med en Fendal=Adels Undertrykkelse og med en mørk Overtroe, men viklede sig ud deraf og ilede forud paa Banen til den sande og fuldkomne nationale Velfærd med saa hurtige Skrid at vi lammede paa alle Lemmer, staae tilbage i en frygtelig Afstand. Som Verdensborger glæder jeg mig derover, men som Engænder maa det smerte mig dybt, at Frankerig svinger sig i Veiret ved sine egne Anstrængelser, imedens England synker bestandig dybere ved deres Forsømmelse, til hvilke det har betroet sin Jnterresse. Sandelig, jeg troer at de giftigste Dadelskrifter ikke kunne skade de som regiere os saameget, som den simple Sammenligning imellem Frankerigs og Englands Tilstand (der ervel ingen Tvivl paa at Taleren smurte vel tykt paa og lod sig henrive af sin Jvrighed, imidlertid forlod han dog Talerstolen under et larmende bifald, og Ministrene maae taale, at saadanne Ting blive sagte offentligen). Nogle alvorlige Forholdsregler blive imidlertid tagne; saaledes føres der Sag mod Sir Charles Wolseley, der lod sig af Reformatorerne i Staden Birmingham udvælge til Parlamentslem, uagtet Staden Birmingham har ikke Ret til at vælge nogen Repræsentant; han er derfor under Anklagt for Oprør, og Bogtrykkeren Carlille er af de Fedsvørne erklæret for skyldig, fordi han har oplagt Paines bekiendte Skrift Fornuftens Tidsalder, og tillige udgivet en anden gudsbespottelig Bog. Han holdt en Forsvarstale. som varede i tre Timer, og paastod deri, at man i England besad ligesaavel Ret til at angribe den christelige, som enhver anden Religion. – De Engelske Blade ere forresten fulde af Efterretninger om Folkeforsamlinger og om Misbilligelser af Begivenhederne i Manchester; i Newcastle bliver de Forsamledes Antal anslaget til 100000 Mennesker, Communeraadet i London har udstædet en Proklamation for at advare Folket mod Forførelser til Oprør. - Jndustrien veed at benytte sig af disse Giæringer, saaledes har en Hattemager i Leedssat uden paa sit Skildt: her sælger man Radical Hatte, og en Vadskerkone har opslaget paa sin Boepæl, her sælges Radical Særker og Skjorter, for Radical Jomfruerne og Herrerne.